كلمات اغنية كبير الشوق مكتوبه
كبير الشوق لو تدري الولَه له عهد وله حقوق
على مـن حن و توله سهر ليله و مسك زامه
أعرفك يا بعد عمري جنابك في السما من فوق
واشوفك يا معالي الحب و غيري الحب ما رامه
و عيني يا نظر عيني تعادل مـن غلاك الموق
وانا لا لي فروي العين و قلبي النظر سامه
و قلبي يا نبض قلبي على كثر المحبه شفوق
تلوم الناس في حبه ولا يصد للذي لامه
يعل يسقى صباح فيه من شمسك طلوع شروق
يا لين الليل سهر حبك غلاك الليل ما نامه
في قلبي تنبض محبتك وانته يا نبض الخفوق
عشانك يا سمو الحب عشقت الغيم و رهامه
أحن و تحن لك روحي و تحيا بشوفتك العروق
و يسفر قلبي بشوفك يعيد و يبتدي عامه
تسابق شوقي بوصلك وانت لي بالمحبه سبوق
وعندك يا عزيز الشان قدر القلب و إكرامه
معاك أحس بالدنيا هواها حبك الماثوق
ودونك ما أروم الحب و قلبي الحب ما رامه
يبقى الطيب فـي قلب يحبك و العتب مرفوق
تأكد بأن قلبي في غلاك يخلد أيامه
وصوتك لا سرى فيني ألبي يا أحب مخلوق
لبيه يوم اصغي له قلبي يفارق الآمه
أحبك قلتها عن حب يدوم الحب وربي فوق
ويديمك يا غـلا روحي و حبك فالعمر دامه